钦定古今图书集成/明伦汇编/氏族典/第460卷 > 魏呈润
## 钦定古今图书集成/明伦汇编/氏族典/第460卷 > 魏呈润

按《明外史魏呈润传》：“呈润，字中严，龙溪人。崇祯元年
进士。由庶吉士改兵科给事中。宣府监视中官王坤
论有司匿籍，侵巡按御史胡良机。帝怒，夺良机官，即
令坤按核。呈润乞召还良机，宁使听弹驳于部院，不
使仰鼻息于中贵。帝责以党比，贬三秩，出之外。呈润
以养母归母，服除，起补光禄署丞，甫半岁而卒。”